Yevropa va NATO rahbarlari Islom Karimov bilan muloqotda
Huquq faollari uchrashuvga qarshi emas. Talab shuki, aloqalarda huquq masalasi birinchi o'rinda tursin va hamkorlik unga bog'lansin.
Yevropa va O’zbekiston rasmiylarining aytishicha, tomonlar konstruktiv muloqotga kirishgan va o’zaro manfaatlarga asoslangan hamkorlik haqida gap ketmoqda. Islom Karimov Yevropa Ittifoqining ijrochi rahbari Joze Manuel Barroso va NATO Bosh kotibi Anders Fog Rasmussen bilan uchrashar ekan, huquq bo’yicha xalqaro tashkilotlar G’arb hamjamiyatiga O’zbekistonda repressiv siyosat davom etmoqda, erkinlik muntazam ravishda oyoqosti qilinadi deya eslatgan. 24 yanvar kuni Bryusselda bir necha faollar Yevropa Ittifoqi va O’zbekiston hamkorligini qoralab, namoyishga chiqqan. Human Rights Watch huquq tashkiloti ham Bryusselda shu kuni o’zining yillik xalqaro hisobotini taqdim etgan. “Biz uchrashuv bo’lmasin deyayotganimiz yo’q, aksincha bugungi uchrashuv huquq masalasini eng yuqori darajada va eng asosiy o’ringa qo’ygan holda muhokama qilish uchun noyob bir imkoniyat. Yevropa Ittifoqi bu davlatga nisbatan siyosatini oydinlashtirishi kerak",- deydi Sverdlov. "Biz janob Barrosodan konkret gapirishni so’rayapmiz. O’zbekiston hukumati huquq bilan bog’liq muammolarni hal etish uchun biror qadam tashlagani yo’q. Masalan siyosiy mahbuslarni ozod qilsin, fuqaro jamiyati erkin faoliyat yuritishi uchun zamin yaratilsin. Yevropa hamjamiyati O’zbekiston rahbariga aloqalar kelajagi va ravnaqi huquqqa hurmat bilan chambarchas bog’liq deya tushuntirishi kerak”, - deydi u. Bu yaxshi, deydi vakili Stiv Sverdlov, lekin vakolatxona ochish bilan ish bitmaydi. "Yevropa Ittifoqi o’z maqsadlarini aniq belgilab olishi, uzoqni ko’zlab ish yuritishi kerak",- deydi mutaxassis. NATO AQSh boshchiligida Afg’onistonda tinchlikni ta’minlash majburiyatini o’z bo’yniga olgan va O’zbekiston bilan bu borada hamkorlik qilib kelmoqda. Respublika orqali urush maydoniga noharbiy vositalar yetkaziladi . Yevropa Komissiyasi, blok ijroiya organi so’zlovchisi Maykl Karnitchnigning bildirishicha, Joze Manuel Barroso bugun prezident Karimov bilan uchrashuvida inson huquqlari masalasini ko’targan. Yevropa hamjamiyati O’zbekistonda qiynoqlar davom etayotganidan xavotirda va bu usullarni qoralaydi, deydi rasmiylar. Shuningdek, ittifoq O’zbekistonda uzviy huquqlar, xususan so’z va matbuot erkinligi amalda ta’minlanishini istaydi. Eksperlar deydiki, gap O’zbekistonning energetik boyliklari va Afg’onistonda vaziyat tang ekanida. Yevropadagi o’zbek faollari Karimovning safarini turlicha baholaydi. O’zbekistondan bosim ostida chiqib ketgan, hozirda Parijdan turib faoliyat olib borayotgan huquq himoyachisi Mo’tabar Tojiboyeva fikricha, Yevropa Ittifoqi diktator bilan hamkorlikka kirishib, o’zbek xalqi va umumbashariy qadriyatlarga hurmatsizlik qilmoqda. Bryusseldagi rahbarlar O’zbekiston, Qirg’iziston va butun Markaziy Osiyoda ahvol naqadar mushkul ekanini tushunib yetmayapti, deydi u. Yevropa Ittifoqiga a’zo davlatlar, deydi Bahodir Uzoqov, masalan Shvetsiya, Norvegiya va Gollandiyada rasmiylar O’zbekiston yo’rig’i bilan qochqinlarni vataniga qaytarishga qaror qilayotgani achinarli hol. “O’sha yerda tazyiqqa uchrab, vataniga borsa hayoti xavf ostida qoladigan qancha qancha odamlar, jumladan muxolifatchilar, hukumatni tanqid qilgan odamlar, mitinglar va piketlarga chiqqan, xorij axborot vositalariga intervyu bergan insonlarning taqdiri osilib yotibdi. Mana shu odamlarga rasmiy maqom berishmayapti. O’zbekiston bilan kelishib, ular berayotgan ma’lumotlarni dastak qilishayapti”. “Bularda bu haqda ma’lumot judayam kam. Bo’lsa ham mutaxassislarda bor ma’lumot. Bu yerdagi huquq tashkilotlari, siyosatchilar tashrif haqida salbiy fikrda. Ular bugungi uchrashuvlarni quvvatlamayapti. Hozirgacha biror ijobiy fikr eshitganim yo’q”,- deydi u. Islom Karimov Belgiya qiroli Albert II bilan ham uchrashgan. Madaniy aloqalarni yaxshilashga kelishib olingan. Yevropa Ittifoqi rasmiylari bilan muzokaralar so’ngida memorandum imzolangan. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.